Správa zo zahraničnej pracovnej cesty 
1.	Účastníci ZPC:

 Ľubica Pitlová, Ing. – MŠVVaŠ SR, SVŠVaV, 15D0, hlavný štátny radca, NJ, AJ
Jaroslava Szüdi, Ing., PhD.  - NHF EUBA, odborný asistent, AJ, NJ

2.  Zahraničná pracovná cesta:

Štát:	Rakúsko	
Mesto:
Adresa:	Viedeň
Freyung 3, Viedeň
	
Vykonaná v dňoch:	28.4.2016
	
Prijímajúca organizácia:	Federálne ministerstvo vedy, výskumu a hospodárstva 	
Účel cesty:                          	Multilaterálne rokovanie krajín dunajského regiónu o príprave spoločnej výzvy na základe otvorenia bilaterálnych vládnych dohôd o VTS
	
Spôsob financovania:	MŠVVaŠ SR (+ technická asistencia EUSDR)	
		
2.	Rámcový program pobytu:

28.4.2016 :	cesta Bratislava – Viedeň – Bratislava
účasť na rokovaní

4.  Stručný priebeh rokovania:
štvrtok, 28.4.2016

07:30-09:20	Cesta z Bratislavy do Viedne
09:30-10:00		Registrácia
10:00-15:00	Rokovanie
16:00-17:50	Cesta z Viedne do Bratislavy

Rokovanie sa uskutočnilo v priestoroch Ministerstva vedy, výskumu a hospodárstva na Freyung ul. v nadväznosti na závery pracovnej skupiny WG FN Prioritnej oblasti a štúdie uskutočniteľnosti DRRIF (Dunajský regionálny výskumný a inovačný fond) týkajúce sa analýzy možností podpory výskumných a inovačných aktivít v dunajskej oblasti, možností spolupráce podunajských krajín v rámci existujúcich grantových schém ako aj analýzu možných výskumných priorít v regióne. 
V tejto súvislosti boli všetky krajiny dunajského regiónu oslovené minulý rok listom ŠT rakúskeho Ministerstva vedy, výskumu a hospodárstva H. Mahrera ohľadom preverenia možností „otvoriť“/sprístupniť súčasné medzivládne dohody o bilaterálnej vedecko-technickej spolupráci pre multilaterálnu spoluprácu.

Na tomto rokovaní sa zúčastnili partnerské inštitúcie (z Rakúska, ČR, Srbska a Slovenska), ktoré sa rozhodli túto možnosť otvorenia bilaterálnych dohôd využiť a pripraviť spolu prvú pilotnú výzvu zameranú na podávanie spoločných návrhov projektov multilaterálnej vedecko-technickej spolupráce v dunajskom regióne pre obdobie rokov 2017-2018. Počas rokovania boli prediskutované konkrétne podmienky tejto výzvy, určené základné priority a ciele výzvy, trvanie výzvy, spôsob hodnotenia podaných návrhov projektov, ako i otázka rozpočtu a finančných možností a pravidiel v jednotlivých krajinách. Prerokovaný bol tiež  text prvej verzie oficiálneho programu podporujúceho vzájomnú spoluprácu, ktorý by mal byť v blízkej budúcnosti pripomienkovaný právnymi oddeleniami zúčastnených subjektov a pripravený na podpis podľa štandardných pravidiel a postupov platných v jednotlivých krajinách.

5.  Odporúčané závery:

V spolupráci s APVV finalizovať návrh textu výzvy a programu spolupráce.
Zabezpečiť prípravu oficiálneho podpisu programu spolupráce.
Zabezpečiť realizáciu výzvy podľa dohodnutých podmienok.

6.   Prehľad prinesenej dokumentácie a miesto jej uloženia:
Dokumentácia je uložená u účastníkov ZPC na sekcii vysokých škôl, vedy a výskumu (VŠVaV) a tiež u účastníkov z Agentúry na podporu výskumu a vývoja (APVV).

7.   Osobitne vyhodnotený očakávaný prínos:
Výsledky tejto  pilotnej výzvy budú slúžiť ako základ pre ďalšie zintenzívnenie spolupráce krajín dunajskej oblasti vo výskume a inováciách, a tiež pre jej ďalšie formovanie 
v budúcnosti.

8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR.

Súhlasíme so zverejnením správy na internete.

Správu vypracovala: 						Dátum:
Ľ. Pitlová								2.5.2016

Správu schválil:
PhDr. Marek Hajduk, PhD. 
poverený riadením sekcie vedy a techniky